— Святкаванне выйшла не толькі на нацыянальны, але і на міжнародны ўзровень, — адзначае Алесь Суша. — За мяжой праз юбілейныя падзеі Беларусь здолела зноў паказаць сябе як дзяржава з развітай багатай культурай, старажытнымі традыцыямі, якія нас звязваюць з іншымі краінамі. Сам фармат падзеі ад пачатку ўспрымаўся намі як міжнародны паводле сваёй значнасці, бо яшчэ гады тры таму мы ініцыявалі на пасяджэнні камісіі Беларусі па справах UNESCO ўключэнне гэтай даты ў каляндар памятных дат UNESCO, што і было зроблена.